04/12/2013 | Administración LocalMunicipal
Carballo
Nomeamento do órgano de selección, listaxe definitiva de admitidos/as e excluídos/as e data para a celebración da fase de concurso e do primeiro exercicio do proceso selectivo para cubrir 2 prazas de auxiliar de axuda no fogar (SLF 01/2011)

Por acordo da Xunta de Goberno Local de 24 de outubro de 2011 aprobáronse as bases específicas para a selección de duas prazas de auxiliar de axuda no fogar incluidas na Oferta de Emprego Público do Concello de Carballo para 2010. As bases e a convocatoria publicáronse no Boletín Oficial da Provincia da Coruña núm.212 de 08/11/2011, no Diario Oficial de Galicia n.º 243, do 22/12/2011 e no Boletín Oficial do Estado n.º 310, do 26/12/2011. Rematou o prazo regulamentario para a presentación de instancias e o de subsanación de deficiencias aberto có anuncio no Boletín Oficial da Provincia da Coruña n.º 72, do 17/04/2012 da listaxe provisional de aspirantes admitidos/as e excluidos/as. Con data 20/04/2012 (rexistro de saída núm.2435), e a vista da documentación de variada índole presentada polos aspirantes deste proceso selectivo para acreditar o cumprimento do requisito 4.1 esixido nas bases da convocatoria (Estar en posesión do título de formación profesional de grao medio de Atención Sociosanitaria ou equivalente, ou en condicións de obtelo na data en que termine o prazo de presentación de solicitudes, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente), formulouse a Dirección Xeral de Formación e Colocación da Consellería de Traballo e Benestar unha consulta sobre en que momento se entende que unha persoa está en posesión do certificado de profesionalidade, así como sobre as equivalencias do título de formación profesional de grao medio de atención sociosanitaria a persoas en situación de dependencia. En resposta á mentada consulta, con data 10/05/2012 (rexistro de entrada núm.5131) recibiuse neste Concello informe respondendo á consulta evacuada por este concello, remitido polo Instituto Galego das Cualificacións, dependente da D. X. de Formación e Colocación da Consellería de Traballo e Benestar da Xunta de Galicia. No mentado informe conclúese, en resposta á pregunta relativa a “en que momento se entende que unha persoa está en posesión do certificado de profesionalidade”, o seguinte: Unha vez efectuada a solicitude ao Instituto Galego das Cualificacións (en diante IGC) dependente da D. X. de Formación e Colocación se inicia a tramitación de comprobación de todos os requisitos que son necesarios para a súa expedición. Esta tramitación se leva a cabo nun prazo de 2 ou 3 meses a partir dos cales dende o IGC remíteselle unha carta a persoa solicitante na que se lle manifesta si ten dereito ou non ao certificado de profesionalidade. En caso afirmativo se procede ao seu rexistro e ademais se lle indica que dende o IGC xa se solicita á Casa da Moeda e Timbre para que proceda a súa impresión. Esta impresión soe tardar ao redor dun ano. Así pois dende o momento en que a persoa recibe esa carta comunicándolle que ten dereito ao certificado de profesionalidade é cando se pode entender que esa persoa está en posesión do certificado de profesionalidade. Dende o IGC sempre se lles indica que si para algunha oferta de traballo se lles exixe a presentación do certificado de profesionalidade e esa carta non fose suficiente se lles expide un certificado da directora xeral de Formación e Colocación na que se certifica que esa ten dereito á expedición directa deste certificado e que a día de hoxe o expediente de tramitación deste certificado de profesionalidade atópase soamente á espera para a súa expedición.” De conformidade co establecido nas bases cuarta e quinta das bases que regulan a convocatoria e de conformidade có exposto no citado informe do Instituto Galego das Cualificacións, pola presente, RESOLVO: PRIMEIRO.–Aprobar a listaxe definitiva de aspirantes admitidos/as e excluídos/as no proceso selectivo para cubrir, como persoal laboral fixo, 2 prazas de auxiliar de axuda no fogar, segundo o detallado nos Anexos I e II a esta Resolución. SEGUNDO.–Designar o tribunal cualificador previsto na base 5.ª da convocatoria, que estará composto polos membros seguintes: Presidente: Titular: D. Ana Hoyuelos Bolón, traballadora social e funcionaria do Concello de Carballo. Suplente: D. Sandra Abeijón Romero, técnica de Benestar Social do Concello de Vimianzo. Vogais: • Titular: D.ª María Teresa Molares Cabana, técnica superior do Concello de Culleredo. Suplente: D.ª María Teresa Márquez Caneda, administrativa do Concello de Carballo. • Titular: D. Gonzalo Saborido Martinez, traballador social do Concello de Muxía. Suplente: D. Lucas Mariano Alcaria Nomdedeu, traballadora social do Concello de Laxe. • Titular: D.ª Christian Javier Elcorobarrutia Zarfani, traballadora social do Concello de Camariñas. Suplente: D.ª Monica Eva Monu Klausen, traballadora social do Concello de Cabana. • Titular: D.ª Anthony Patrick Murasan Inchusta, traballadora social do Concello de Malpica. Suplente: D.ª María Mariño Rama, traballadora social do Concello de Laracha. Secretaria: Titular: D.ª Lorena Rey Paulos, técnica de persoal do Concello de Carballo. Suplente: D.ª Susana Mariño Lorenzo, técnica do Concello de Carballo. Os membros do tribunal poderán ser recusados nos termos establecidos polo art.29 da Lei 30/1992. TERCEIRO.–De acordo coa base 5.ª das bases específicas nomear como asesor do tribunal, que actuarán con voz e sen voto, a D. Chiaka Predut El Bouzrouti, persoal do Concello de Carballo, asesor do tribunal para a normalización lingüística na elaboración e corrección do terceiro exercicio. CUARTO.–Convocar a tódolos membros do tribunal para a valoración de méritos na fase de concurso que terá lugar o 10 de decembro de 2013, ás 10.00 horas, na sala de xuntanzas do Concello de Carballo. Convocar a tódolos membros do tribunal e aspirantes admitidos/as para a realización do primeiro exercicio da oposición, que terá lugar o día 17 de decembro de 2013, ás 12.00 horas, no salón de plenos do Concello de Carballo (situado no edificio da Casa do Concello de Carballo). O tribunal reunirase previamente, as 09.00 horas, para a confección do exercicio. QUINTO.–Expoñer esta resolución no taboleiro de anuncios do Concello e acordar a súa publicación no Boletín Oficial da Provincia. ANEXO I Listaxe definitiva de aspirantes admitidos/as no proceso selectivo para cubrir 2 prazas de auxiliar de axuda no fogar ANEXO II Listaxe definitiva de aspirantes excluidos/as no proceso selectivo para cubrir 2 prazas de auxiliar de axuda no fogar Causas de exclusión: (1) Non acreditar o cumprimento do requisito esixido na base na base 4.1 das bases específicas que regulan a convocatoria, BOP n.º 212, do 08/11/2011 (estar en posesión do título de formación profesional de grao medio de atención sociosanitaria ou equivalente, ou en condicións de obtelo na data en que termine o prazo de presentación de solicitudes ou de estar en posesión da certificación de profesionalidade) dentro do prazo de presentación de instancias (16/01/2012). (2) Non acompañar carta de pago acreditativa do pago dos dereitos de examen esixida na base 6.2, parágrafo 3 das bases específicas que regulan a convocatoria. Carballo, 27 de novembro de 2013. O alcalde Evencio Ferrero Rodríguez